FOTO'S: Nafiz Modack by hof omring deur gewapende wagte | Netwerk24
‘Eerlike’ Rassie gewild onder Bokke
Rassie Erasmus se eerlikheid met sy Wêreldbeker-groep is volgens Bongi Mbonambi die rede waarom die Springbok-afrigter baie gewild onder die spelers self is.
FOTO'S: Nafiz Modack by hof omring deur gewapende wagte
Deur Maygene de Wee 15 April 2019 09:05
Nafiz Modack, een van die beweerde leiersfigure van die Kaapse onderwêreld, het Maandagoggend in 'n swart baadjie en wit T-hemp by die streekhof in Kaapstad aangekom saam met minstens drie gewapende wagte en ander lyfwagte.
Modack, Colin Booysen, jonger broer van Jerome "Donkie" Booysen, Ashley Fields en Jacques Cronje staan tereg op aanklagte van afpersing en die lewering van veiligheidsdienste terwyl hulle nie as ’n veiligheidsmaatskappy geregistreer is nie.
Modack staan ook tereg op aanklagte wat verband hou met die onderskepping van kommunikasie (selfoonoproepe) en ’n aanklag van regsverydeling.
Daar is glo twee faksies in die onderwêreld wat in 'n stryd gewikkel is oor wie veiligheidsdienste by restaurante en nagklubs moet verskaf.
Die faksie waarvan Modack en Colin Booysen na bewering deel is, is glo in 'n stryd gewikkel met 'n ouer faksie waarvan Jerome Booysen en sy Kaapse sakeman-vennoot, Mark Lifman, glo deel is.
Modack-hulle het glo die eienaars van The Grande afgepers.
Die verhoor het in November verlede jaar begin.
Nafiz Modack, Colin Booysen, Ashley Fields en Jacques Cronje staan tereg op 'n aanklagte van afpersing. Foto: Jaco Marais
Nafiz Modack, in 'n swart baadjie en wit t-hemp, kom Maandagoggend by die streekhof in Kaapstad aan saam met minstens drie gewapende wagte en ander lyfwagte. Foto: Jaco Marais
Polisiebronne uit meer as een oord het twee weke gelede in 'n oënskynlike mediaverklaring gesê Modack is by 'n Aucor-veiling in Bellville-Suid doodgeskiet. Die bron van die inligting oor die fiktiewe skietvoorval bly 'n raaisel. Foto: Jaco Marais
Speurder kry prokureursbrief uit onderwêreld
Polisie en ‘vermoorde’ Modack in duister oor vals verklaring
Geen aanval op Kaapse onderwêreld-baas nie, sê polisie